PRAVILNIK

O ZAŠTITI NA RADU

**U Salima, svibanj 2024.**

Na temelju odredbi Zakona o zaštiti na radu (NN 71/14, 118/14, 154/14, 94/18, 96/18.), članka 118. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22 i 156/23) i članka 152. Statuta Osnovne škole Petar Lorini, Školski odbor na sjednici održanoj 27.5.2024. godine donio je

**P R A V I L N I K**

**O ZAŠTITI NA RADU**

**I. OPĆE ODREDBE**

Članak 1.

Pravilnikom o zaštiti na radu (u daljem tekstu: Pravilnik) uređuje se u Osnovnoj školi

Petar Lorini (u daljnjem tekstu: Škola) provođenje zaštite na radu i zaštita radnog okoliša.

Članak 2.

Škola provodi zaštitu na radu radi sigurnog odvijanja odgojno obrazovnog rada te

sigurnog boravka trećih osoba u Školi, a osobita zaštita je potrebna radi osiguravanja

uvjeta za nesmetani tjelesni i duševni razvitak učenika.

Članak 3.

Odredbe ovoga Pravilnika primjenjuju se na radnike i učenike Škole te na treće osobe dok borave u prostorima Škole te pripadajućim vanjskim dijelovima radnog okoliša Škole.

Članak 4.

Zaštita na radu obuhvaća skup pravila kojima se štiti sigurnost i zdravlje radnika,

učenika i trećih osoba u Školi.

**II. PRAVILA ZAŠTITE NA RADU**

Članak 5.

Zaštita na radu u Školi se provodi obavljanjem poslova zašite na radu te primjenom

propisanih i ugovorenih pravila zaštite na radu u skladu sa zakonom i provedbenim

propisima.

Članak 6.

Pravila u svezi zaštite na radu obuhvaćaju:

- pravila pri održavanju sredstava rada u skladu sa sigurnosnim standardima

zaštite na radu

- mjere koje je Škola obvezna poduzimati radi provedbe zaštite na radu

- tijela koja u Školi sudjeluju u provedbi zaštite na radu

- pravila koja se odnose na osposobljavanje i obavješćivanje radnika i poslodavca

radi postizanja potrebnog stupnja zaštite na radu i zdravstvene zaštite

- zaštitu radnika i njihovih predstavnika radi aktivnosti u svezi provedbe zašite na

radu

- provedbu osnovnih pravila zaštite na radu (uklanjanje ili smanjenje opasnosti na

sredstvima) i posebnih pravila zaštite na radu koja obuhvaćaju posebne uvjete

koje moraju ispunjavati zaposlenici pri obavljanju poslova s posebnim uvjetima

rada.

Članak 7.

Radnici Škole dužni su primjenjivati pravila zaštite na radu tako da se svim

sudionicima odgojno obrazovnog procesa osigura rad na siguran način te u najvećoj

mogućoj mjeri utječe na sprječavanje nastanka ozljeda na radu, profesionalnih te

drugih bolesti i smrtnih događaja.

**III. UREĐIVANJE I PROVEDBA ZAŠTITE NA RADU**

Članak 8.

(1) Škola je kao obrazovna ustanova s laboratorijem i radionicom praktične nastave

obvezna izraditi procjenu opasnosti kojom se utvrđuje razina rizika glede

mogućnosti nastanka ozljeda na radu, profesionalnih bolesti i drugih štetnih

posljedica po sigurnost i zdravlje radnika i učenika Škole.

(2) Škola je obvezna procjenu opasnosti revidirati svake dvije godine, ili odmah

nakon svakog slučaja smrtne, skupne ili teže ozljede, utvrđenog slučaja

profesionalne bolesti i drugim slučajevima kada se izmijene okolnosti

sigurnosnog stanja te na temelju rješenja inspektora rada.

Članak 9.

Procjenu opasnosti Škola može povjeriti ovlaštenoj ustanovi, a može je izraditi i

radna skupina sukladno odredbama Pravilnika o izradi procjene opasnosti (NN

48/97.,114/02., 126/03., 144/09).

Članak 10.

Pri izradi procjene opasnosti sudjeluje i povjerenik radnika za zaštitu na radu,

odnosno odbor za zaštitu na radu a prije usvajanja o procjeni raspravlja radničko

vijeće odnosno daje mišljenje sindikalni povjerenik koji je preuzeo funkciju radničkog

vijeća.

**IV. TIJELA ŠKOLE ZA PROVEDBU ZAŠTITE NA RADU**

Članak 11.

Za organiziranje i provedbu zaštite na radu odgovoran je ravnatelj Škole, neovisno

da li poslove zaštite na radu obavlja samostalno, preko organizirane službe zaštite na

radu, stručnjaka za zaštitu na radu ili je ugovorio suradnju sa ovlaštenom

ustanovom, trgovačkim društvom ili fizičkom osobom za zaštitu na radu, odnosno u

pisanom obliku prenio ovlaštenje za obavljanje poslova zaštite na radu na drugu

osobu – ovlaštenika.

Članak 12.

Ravnatelj Škole:

- osigurava provođenje zaštite na radu

- nadzire primjenu pravila zaštite na radu

- omogućuje upoznavanje radnika s odredbama ovoga Pravilnika

- vodi računa o potrebi izrade procjene opasnosti i njenog periodičnog obnavljanja

- skrbi da je u Školi u pisanom obliku utvrđena provedba zaštite na radu-

Pravilnikom o zaštiti na radu

- ustrojava službu za zaštitu na radu sukladno zakonskim odredbama

- vodi računa o potrebi osposobljavanja svih nadležnih tijela u Školi, kao i o potrebi

vlastitog osposobljavanja sukladno zakonskim obvezama

- skrbi o osposobljavanju svih radnika Škole za rad na siguran način

- skrbi da s radom ne započne radnik koji nije osposobljen za rad na siguran način

- skrbi da se na poslovima s posebnim uvjetima rada ne zaposli osoba koje ne

udovoljava potrebnim uvjetima

- skrbi o promjenama okolnosti zbog kojih bi mogao biti ugrožen život, zdravlje ili

sigurnost radnika

- u slučaju potrebe daje odgovarajuće obavijesti i pisane upute

- sukladno potrebnim propisima postavlja znakove općih obavijesti

- u propisanim rokovima izvještava povjerenike radnika i radničko vijeće odnosno

sindikalnog povjerenika u funkciji radničkog vijeća o provođenju zaštite na radu i

poduzimanju mjera radi unapređenja zaštite na radu, sigurnosti i zdravlja

radnika

- radnicima osigurava odgovarajuća osobna zaštitna sredstva i skrbi da ih koriste

pri radu

- osigurava da strojevi i uređaji i osobna zaštitna sredstva koja se koriste budu u

ispravnom stanju

- privremeno udaljuje s mjesta rada zaposlenika koji je pod utjecajem alkohola ili

drugih sredstva ovisnosti

- osigurava provedbu apsolutne zabrane pušenja u Školi

- tijelima inspekcije pri nadzoru daje sve potrebite obavijesti i podatke

- u slučaju smrtne, skupne ( dva ili više radnika ) ili teže ozljede radnika odmah

izvješćuje inspekciju rada, a u roku od 48 sati dostavlja propisano pisano izvješće

- izvještava inspekciju rada o ozljedi na radu koja je uzrokovala najmanje trodnevni

izostanak radnika sa posla

- izvješćuje o ozljedi na radu u roku od 8 dana najbližu područnu službu odnosno

ispostavu Hrvatskog zavoda za zdravstveno osiguranje zaštite zdravlja na radu

ako tu obavijest nije izvršio Odbor za zaštitu na radu odnosno ako u školi nije

utemeljen Odbor za zaštitu na radu

- u slučaju profesionalne bolesti izvješćuje se najbliža područna služba odnosno

ispostava Hrvatskog zavoda za zdravstveno osiguranje zaštite zdravlja na radu u

roku od 8 dana od dana nastanka okolnosti na osnovi kojih postoji obveza

osiguranja za slučaj ozljede na radu i profesionalne bolesti.

- osigurava redovite preglede svih strojeva i uređaja i osobnih zaštitnih sredstava

- utvrđuje plan evakuacije i spašavanja radnika i učenika Škole

- organizira provedbu praktičnih vježbi plana evakuacije najmanje jednom u dvije

godine

- vodi propisane evidencije i čuva propisane dokumentacije

- vodi knjigu nadzora i potrebne evidencije o ozljedama na radu i profesionalnim

bolestima

*Povjerenik radnika*

Članak 13.

(1) U Školi radnici biraju i imenuju osobu koja će obavljati poslove povjerenika

radnika za zaštitu na radu.

(2) Izbor i imenovanje povjerenika radnika obavlja se u skladu sa odredbama Zakona

o radu kojima su uređena pitanja izbora radničkog vijeća; u ožujku svake treće

godine.

(3) Povjerenik radnika ima pravo na naknadu plaće dva sata tjedno.

Članak 14.

(1) Ukoliko radnici ne izaberu osobu koja će obavljati poslove povjerenika za zaštitu

na radu sindikat može imenovati povjerenika za obavljanje poslova zaštite na

radu, te se u tom slučaju imenovani sindikalni povjerenik za zaštitu na radu u

pravima i obvezama izjednačava sa povjerenikom radnika.

(2) Škola je obvezna omogućiti osposobljavanje povjerenika radnika za zaštitu na

radu i na trošak Škole te omogućiti ostvarenje i ostalih prava povjereniku koja

proizlaze iz zakonskih odredbi i odredbi kolektivnog ugovora.

Članak 15.

Povjerenik zaštite na radu ima pravo i obvezu:

- sudjelovati u planiranju te unapređivanju uvjeta rada, uvođenja novih

tehnologija, projekata, programa i radnih procesa u svezi zaštite na radu

- sudjelovati pri izradi procjene opasnosti

- biti nazočan inspekcijskim pregledima te izvjestiti inspektora zaštite na radu ako

procijeni da su ugroženi život i zdravlje

- biti informiran o svim promjenama od utjecaja na sigurnost i zdravlje radnika te

najmanje svaka tri mjeseca obavješćivati radničko vijeće o svom radu

- primati primjedbe radnika na primjenu propisa i provedbu mjera zaštite na radu

- planirati aktivnosti te osposobljavati radnike i učenike Škole u svezi zaštite na

radu te promicati i unapređivati zdravstvene, ekološke i druge uvjete u Školi

- poticati rad Odbora za zaštitu na radu te biti nazočan pri uviđaju kod svake teže,

skupne ili smrtne ozljede na radu

*Stručnjak za zaštitu na radu (Škola sa više od 50 zaposlenih)*

Članak 16.

Ovlašteni stručnjak za poslove zaštite na radu može biti radnik Škole:

- koji je položio stručni ispit za inspektora rada

- koji je položio stručni ispit stručnjaka zaštite na radu prema Pravilniku o

polaganju stručnog ispita stručnjaka zaštite na radu

- koji nije položio stručni ispit stručnjaka zaštite na radu ako je na poslovima zaštite

na radu radio najmanje 20 godina

- koji je specijalist medicine rada i nije položio stručni ispit stručnjaka zaštite na

radu ako je na poslovima specijalista rada radio najmanje pet godina.

(2) Stručnjak za zaštitu na radu iz stavka 1. ovoga članka:

- osigurava provođenje zaštite na radu

- nadzire primjenu pravila zaštite na radu

- skrbi da s radom ne započne radnik koji nije osposobljen za rad na siguran način

- skrbi o promjenama okolnosti zbog kojih bi mogao biti ugrožen život, zdravlje ili

sigurnost radnika

- skrbi da radnik, kada je to potrebno, rabi osobna zaštitna sredstva

- skrbi da radnici ne koriste sredstva rada i zaštitna sredstva za koja postoji

osnovana sumnja da im mogu ugroziti život, zdravlje i sigurnost

- skrbi o zdravstvenim promjenama radnika koje se odražavaju na obavljanje

ugovorenih poslova

- obustavlja rad na mjestu na kojem je uočena neposredna opasnost za život ili

zdravlje radnika

- nadzire način uporabe i ispravnost opreme, strojeva, uređaja i zaštitnih sredstava

- privremeno zabranjuje rad radnika kojega zatekne u obavljanju poslova koji

ugrožavaju provođenje zaštite na radu, odnosno koji ugrožava svoju sigurnost i

sigurnost drugih radnika

- u dogovoru s ravnateljem organizira praktične vježbe za možebitnu evakuaciju i

spašavanje

- daje potrebite podatke tijelima nadzora u svezi sa zaštitom na radu

- surađuje s pravnim i fizičkim osobama čiji su poslovi i ovlaštenja u svezi sa

zaštitom na radu

- predlaže školskom odboru i ravnatelju utvrđivanje mjera u svezi sa zaštitom na

radu

- obavlja druge poslove koji se odnose na ovlaštenika prema zakonu, provedbenim

propisima i općim aktima Škole.

Članak 17.

Kada Škola ne može zaposliti stručnjaka za zaštitu na radu, ravnatelj treba s drugim

poslodavcima osnovati zajedničku službu za obavljanje poslova stručnjaka zaštite na

radu, odnosno ugovoriti s drugim poslodavcem pružanje usluga službe.

*Odbor za zaštitu na radu (Škola sa više od 50 zaposlenih)*

Članak 18.

U Školi se osniva Odbor za zaštitu na radu kao savjetodavno tijelo.

Članak 19.

Odbor za zaštitu na radu čine: stručnjak za zaštitu na radu, povjerenik radnika i

ravnatelj koji je predsjednik odbora (ili ovlaštenik).

Članak 20.

(1) Odbor radi na sjednicama, a sastaje se najmanje jedanput u tri (3) mjeseca.

(2) Na sjednice je potrebno pozvati inspektora rada.

(3) Ukoliko predsjednik odbora ne sazove sjednicu Odbora za zaštitu na radu u

predviđenom roku, povjerenik radnika je ovlašten sazvati sjednicu.

Članak 21.

Odbor planira provođenje zaštite na radu, analizira sigurnosno stanje u Školi,

predlaže mjere za unaprjeđivanje zaštite na radu, te evidentira eventualne slučajeve

ozljeda na radu i profesionalnih bolesti i prema potrebi o navedenom izvješćuje

nadležne službe, te skrbi o obavješćivanju i potrebama obrazovanja iz područja

zaštite na radu.

Članak 22.

(1) U slučaju smrtne ili kolektivne ozljede na radu predsjednik odbora obvezan je u

roku od 48 sati od nastanka ozljede sazvati sjednicu Odbora na kojoj će se

analizirati uzroci i poduzeti odgovarajuće mjere zaštite.

(2) Ako predsjednik ne sazove sjednicu Odbora za zaštitu na radu u roku od 48 sati

povjerenik radnika ima pravo sazvati sjednicu odbora.

(3) Predsjednik odbora obvezan je izvijestiti tijelo nadležno za poslove inspekcije

rada o ozljedi na radu koja je za posljedicu imala izostanak radnika s rada tri ili

više

(4) O ozljedi na radu treba izvijesti najbližu područnu službu odnosno ispostavu

Hrvatskog zavoda za zdravstveno osiguranje zaštite zdravlja na radu u roku od 8

dana od dana nastanka ozljede.

**V. POSLOVI S POSEBNIM UVJETIMA RADA**

Članak 23.

Poslovima s posebnim uvjetima rada smatraju se poslovi koje mogu vršiti samo

radnici koji osim općih uvjeta za zasnivanje radnog odnosa ispunjavaju i posebne

uvjete glede zdravstvenog stanja te psihofizioloških i psihičkih sposobnosti.

Članak 24.

Pri raspoređivanju radnika na poslove s posebnim uvjetima rada potrebno je voditi

računa da radnik udovoljava u potpunosti navedenim uvjetima glede stručne

sposobnosti, zdravstvenog stanja i psihičkih sposobnosti.

Članak 25.

Radnika koji je raspoređen na poslove s posebnim uvjetima rada Škola upućuje na

pregled ovlaštenoj ustanovi odnosno specijalisti medicine rada sa svim potrebnim

podacima o vrsti poslova i drugim okolnostima, u zakonski određenim rokovima.

**VI. OSPOSOBLJAVANJE ZA RAD NA SIGURAN NAČIN**

Članak 26.

Ravnatelj i svi radnici Škole moraju biti osposobljeni za rad na siguran način.

Članak 27.

Ravnatelj Škole ne smije dozvoliti obavljanje poslova radnicima koji nisu

osposobljeni za rad na siguran način te nisu upoznati sa pravilima zaštite na radu.

**VII. OBAVJEŠĆIVANJE IZ ZAŠTITE NA RADU**

Članak 28.

Ravnatelj je obvezan radnicima davati odgovarajuće obavijesti i pisane upute u svezi

sa zaštitom na radu.

Članak 29.

U slučaju prijeke potrebe upute mogu biti dane i usmeno.

Članak 30.

U Školi moraju biti postavljeni pisani znakovi sigurnosti i znakovi općih obavijesti u

skladu s odgovarajućim propisima.

Članak 31.

Ravnatelj je dužan najmanje svaka tri mjeseca izvijestiti povjerenike radnika o

provođenju zašite na radu te o eventualnim opasnostima i štetnostima po zdravlje

radnika Škole , učenika i trećih osoba nazočnih u Školi.

**VIII. ZAŠTITA NEPUŠAČA, ZABRANA UZIMANJA ALKOHOLNIH I DRUGIH**

**SREDSTAVA OVISNOSTI**

Članak 32.

Kod ustrojstva rada i rasporeda radnog vremena ravnatelj je dužan voditi posebnu

skrb o malodobnim radnicima i radnicima sa smanjenom radnom sposobnosti.

Članak 33.

(1) U svim prostorima Škole zabranjeno je pušenje.

(2) Znakovi o zabrani pušenja stavljaju se na vidna mjesta u prostorima Škole.

(3) O provođenju stavka 2. ovoga članka skrbi ravnatelj Škole.

Članak 34.

(1) Radnicima Škole zabranjeno je uzimanje alkoholnih pića i drugih sredstava

ovisnosti prije stupanja na rad i tijekom rada te njihovo unošenje u radne

prostorije.

(2) Ravnatelj ili od ravnatelja ovlaštena osoba dužna je prikladnim mjerama

provoditi zabranu uzimanja alkoholnih pića i sprječavati zloporabu sredstava

ovisnosti u Školi.

(3) Pod prikladnim mjerama iz stavka 2. ovoga članka razumijevaju se mjere

primjerene utvrđenim potrebama zaštite na radu, koje u pravilu obuhvaćaju

aktivnosti:

- sprječavanja uzimanja alkoholnih pića i drugih sredstava ovisnosti tijekom

rada i provođenje zabrane njihovog unošenja u radne prostorije i prostore

- izvješćivanja i osposobljavanja radnika o štetnosti sredstava ovisnosti i

njihovom utjecaju na radnu učinkovitost

- izrade i provedbe prevencije ovisnosti na radnom mjestu u skladu sa

stvarnim potrebama

- uređivanja protokola suradnje ravnatelja ili ovlaštenika (stručnjaka za

zaštitu na radu), radnika službe medicine rada i povjerenika radnika za

zaštitu na radu u provođenju mjera sprječavanja zloporabe sredstava

ovisnosti

- uređivanja postupka provjere radi utvrđivanja je li radnik pod utjecajem

alkohola ili drugih sredstava ovisnosti.

Članak 35.

(1) U slučaju osnovane sumnje ravnatelj je ovlašten provesti postupak provjere radi

utvrđivanja je li radnik pod utjecajem alkohola ili drugih sredstava ovisnosti.

(2) Provjeru je li radnik pod utjecajem alkohola ili drugoga sredstva ovisnosti,

obavlja ravnatelj ili osoba koju on za to pisano ovlasti.

(3) Provjera radnika za kojega postoji osnovana sumnja da je pod utjecajem alkohola

ili drugih sredstava ovisnosti, može se provesti samo uz radnikov pristanak.

(4) Provjera alkoholiziranosti radnika obavlja se alkometrom ili drugim prigodnim

aparatom.

(5) Ako se provjerom utvrdi da u organizmu radnika ima opojnih droga ili alkohola

iznad 0,50 g/kg, odnosno odgovarajući iznos miligrama u litri izdahnutog zraka

ili radnik uskrati pristanak za provjeru, smatra se da je pod utjecajem sredstava

ovisnosti.

(6) O provjeri je li radnik pod utjecajem alkohola ili drugih sredstava ovisnosti vodi

se zapisnik.

(7) Radnika za kojega se utvrdi da je pod utjecajem alkohola ili drugoga sredstva

ovisnosti, ravnatelj je dužan udaljiti s radnog mjesta.

(8) Ako radnik odbije napustiti mjesto rada, ravnatelj ili druga osoba koja obavlja

provjeru, treba se za pomoć obratiti najbližoj redarstvenoj službi.

Članak 36.

Ravnatelj ne smije provesti postupak provjere radi utvrđivanja je li radnik pod

utjecajem sredstava ovisnosti kod radnika koji ima potvrdu da se nalazi u programu

liječenja, odvikavanja od ovisnosti ili rehabilitacije, odnosno u izvanbolničkom

tretmanu liječenja od ovisnosti i (ili) na supstitucijskoj terapiji, ali može predložiti

školskom odboru donošenje odluke o upućivanju radnika na prosudbu radne

sposobnosti.

**IX. KORIŠTENJE SREDSTAVA RADA I OSOBNIH ZAŠTITNIH SREDSTAVA**

Članak 37.

Škola je obvezna prostore za odvijanje svih aktivnosti održavati u stanju koje ne

ugrožava sigurnost i zdravlje svih radnika, učenika te svih posjetitelja.

Članak 38.

Škola je obvezna obavljati ispitivanja sredstava rada i osobnih zaštitnih sredstava te

pregled strojeva, uređaja i instalacija redovito u skladu sa zakonskim odredbama.

Članak 39.

O obavljenim ispitivanjima i pregledu strojeva i uređaja vodi se zapisnik i čuvaju

odgovarajuće isprave i evidencije.

X. ZAŠTITA OD POŽARA, EVAKUACIJA I SPAŠAVANJE

Članak 40.

U slučaju evakuacije i spašavanja prvo se evakuiraju učenici i radnice pa zatim druge

osobe, a tek onda imovina Škole.

Članak 41.

(1) U Školi je potrebno izraditi plan evakuacije i spašavanja za slučaj iznenadnog

događaja koji može ugroziti zdravlje i život (elementarna nepogoda, požar,

eksplozija i sl.)

(2) Školski odbor donijet će plan evakuacije i spašavanja u slučaju izvanrednih

okolnosti u roku šest mjeseci od dana stupanja na snagu ovoga pravilnika.

Članak 42.

Sa planom evakuacije potrebno je upoznati sve radnike Škole i na osnovi tog plana

provesti praktične vježbe evakuacije najmanje jednom u dvije godine.

**XI. PRVA POMOĆ I MEDICINSKA POMOĆ**

Članak 43.

(1) U slučaju ozljede na radu ili iznenadne bolesti radnicima se treba pružiti prva

pomoć.

(2) Ormarić za prvu pomoć s potrebnim sanitetskim materijalom mora biti postavljen

tako da može biti dostupan radnicima u svakoj prigodi.

Članak 44.

(1) Prvu pomoć iz članka 25. ovoga pravilnika mora pružiti svaki radnik koji je za to

osposobljen.

(2) Radnik kojemu je pružena prva pomoć, treba se odmah uputiti u najbližu

zdravstvenu ustanovu.

(3) Upućivanje u zdravstvenu ustanovu uključuje, u ovisnosti od težine ozljede na

radu ili bolesti:

- prijenos ili prijevoz radnika od drugih osoba

- osiguravanje komunikacije kojom će se osigurati prijenos ili prijevoz radnika

sredstvima zdravstvene ustanove ili ovlaštenog prijevoznika.

**XII. ISPRAVE I EVIDENCIJE**

Članak 45.

U Školi je obvezno voditi i čuvati:

- knjigu nadzora

- evidencije o zaposlenicima osposobljenim za rad na siguran način

- evidencije o zaposlenicima raspoređenim na poslove s posebnim uvjetima rada

- evidencije o ozljedama na radu, slučajevima profesionalnih bolesti i drugim

poremećajima koji su izazvali ili mogli izazvati štetne posljedice po zdravlje i

sigurnost nazočnih u Školi

- evidencije o redovitom kontrolnom ispitivanju sredstava rada, uređaja i

Instalacija

**XIII. OBVEZE I PRAVA U SVEZI SA ZAŠTITOM NA RADU**

Članak 46.

Svi radnici zaposleni u Školi obvezni su se pridržavati pravila o zaštiti na radu te

primjenjivati sve neophodne postupke radi sprječavanja ozljeda na radu,

profesionalnih bolesti te svih eventualnih oštećenja zdravlja.

Članak 47.

Radnici Škole obvezni su se osposobiti za rad na siguran način te kontinuirano

osposobljavati sukladno zakonskim odredbama.

Članak 48.

Prije raspoređivanja na poslove sa posebnim uvjetima rada radnik je obvezan

pristupiti pregledu na koji ga uputi poslodavac te periodično sukladno zakonskim

odredbama pristupiti naknadnim pregledima.

Članak 49.

Radnici Škole imaju pravo i obvezu surađivati sa nadležnim tijelima Škole, te nitko u

Školi ne smije biti stavljen u nepovoljniji položaj radi sudjelovanja u aktivnostima

vezanim uz promicanje i provedbu zaštite na radu.

Članak 50.

Odredbi ovog Pravilnika obvezni su se pridržavati svi zaposlenici Škole, učenici te

sve treće osobe nazočne u Školi.

**XIV. PRIJELAZNE I ZAVRŠNE ODREDBE**

Članak 51.

Svi izrazi koji se u ovom Pravilniku koriste u muškom rodu neutralni su te se odnose

i na muške i na ženske osobe.

Članak 52.

Ovaj Pravilnik stupa na snagu danom objave.

Stupanjem na snagu ovog Pravilnika prestaje važiti Pravilnik o zaštiti na radu od 08.5.2015. godine KLASA: 602-02/15-01/77, URBROJ: 2198-1-32-15-01

KLASA: 602-02/24-01/79

URBROJ: 2198-1-32-24-01/1

**PREDSJEDNICA ŠKOLSKOG ODBORA:**

**\_\_\_\_\_\_\_\_\_\_\_\_\_\_\_\_\_\_\_\_\_\_**

**Ana Milić**

Ovaj Pravilnik objavljen je na oglasnoj ploči Škole dana 28.5.2024. godine.

**RAVNATELJICA OSNOVNE ŠKOLE PETAR LORINI:**

**\_\_\_\_\_\_\_\_\_\_\_\_\_\_\_\_\_\_\_\_\_\_**

**Nada Dominis**